My Name Is Earl 4 x 25 Felülvizsgálat (1. rész)
Ernie rákbárja három dologról kapta a nevét:
az ételről, amitől népszerű volt, a hely típusáról,
és a tulajdonos, Ernie Belcher nevéről.
És a hely 54 évnyi ügyködése után,
a rákok és a bár még mindig megvannak,
de az öreg Ernie évek óta eltűnt.
És a mai napig nem gondoltuk, hogy valaha is rájövünk mi lett vele.
Gyorsan, Kezdődik! Istenem, kezdődik!
Kezdődik! Kezdődik!
Kezdődik!
Végre leadják a felülvizsgálatunkat!
El sem hiszem, hogy leadják. Már vagy 8 éve történt.
- Vajon mi tartott nekik eddig. - Az igazat megvallva az én hibám.
Mivel most már nem vagyok tanúvédelemben, végre aláírhattam a sugárzási engedélyt.
Jövő héten benne leszek a szerencsekerékben.
Egész nap nyomatod ezt a tanúvédelmi baromságot.
Még hány bőrt akarsz lehúzni róla? Nekünk is vannak történeteink, amikre büszkék vagyunk.
Hatodikosként mentem szalagavató bálra.
Szóval pofa be.
Kezdődik.
Geraldo Rivera vagyok, Stone Phillips-et helyettesítem,
aki éppen lábadozik egy igen komoly plasztikai műtét után.
Üdvözlöm önöket a "Felülvizsgálat" újabb adásában.
8 évvel ezelőtt, ellátogattunk egy kis városba, Camdenbe.
Ahol egy 'tenger gyümölcse étterem' tulajdonosa után való kutatás során
találtunk pár "pontyos" információt
és "tengernyi" lehetőséget.
Ma este a Felülvizsgálatban... Egy kisvárosi bár...
Egy szeretetre méltó tulajdonos, Ernie Belcher eltűnt.
Vajon meggyilkolták?
És ha igen, ki tette?
Miért akarná valaki Ernie Belcher-t eltenni láb alól?
Milyen meglepetéssel szolgál a helyi rendőrség számukra?
És ez a fickó meg miről motyog?
Két napig tart, míg találsz
négy bevándorlót, akik pontosak.
Itt, ahol a nővéreddel téblábolsz,
aki engem akar küldeni keresni egyet!
Maradjanak velünk a következő 30 percben, és mi felülvizsgáljuk
a rákbár tulajdonosa, Ernie Belcher eltűnésének ügyét.
"A halál ollói: ismeretlenek."
Vége a reklámnak! Vége a reklámnak!
Hogy teljesen megértsük Ernie Belcher eltűnését,
ahhoz először meg kell érteni a kis várost, Camdent.
És hogy megismerjük Camdent,
meg kell ismernünk az embereket, akik itt laknak.
Ebben a városban, ami Amerika szívében fekszik.
Hé Herardo, cseszd meg!
Earl "Pogány király" Hickey.
Született és nevelkedett Camden megyében,
Earl magába foglalja egész Camden-t.
Egy ártatlan kis gyerekként került a világra
tele álmokkal és reménnyel,
hogy végül rájöjjön:
élete végéig ebben a kilátástalan városban ragad.
A reményből elkeseredés lesz.
És sokszor az ilyen városokban,
a bűnözés az egyetlen kiút.
És Mr. Hickey-től nem idegen a bűnözés,
77 szabálysértéssel a háta mögött.
Hickey mindent ellop, amihez hozzáfér.
Ahogy láthatják az egyik kameránkat is.
Ezt nézzék! Herardo vagyok.
És amikor épp nem követ el kicsinyes rablásokat,
akkor a kedvenc éttermében van: Ernie rákbárjában.
Fogyasztva a kedvenc ételét:
a Sört.
Mindenki szerette Ernie-t.
Vicces volt.
Például amikor nem néztél oda, mogyorót dobott a sörödbe.
és amikor elfogyott a sör a korsóból, csak azon tűnődtél:
"Ez a mogyoró meg honnan van?"
Az egyszer biztos, hogy akárhányszor felnéztél,
ott állt Ernie mosollyal az arcán.
Mint a fickó, aki megevett egy papagájt.
Randy Hickey, a fiatalabb és - ha hiszik, ha nem -
ostobább testvére Earl Hickey-nek.
Randall Doo Hickey volt Camden megyében az első
akaratlanul víz alatt született gyereke.
Még kiskorában, beleszeretett a fegyverekbe,
a lapáttal dolgok ütögetésébe,
és dolgok egyensúlyozásába a fején.
De végül Randy is bűnözni kezdett,
szintén 77 szabálysértéssel rendelkezik.
Randy egy klasszikus példája az úgynevezett
"amit a tökfej lát, meg is csinálja" elvnek.
Mint mindenki ebben a városban,
Randynek is megvan a maga együgyű emléke Ernieről.
Ernie tanított meg bekötni a cipőm.
Már régóta ismerem. Majdnem két éve.
Ernie engedte, hogy ingyen játsszak a plüss automatával,
de ha az öklömnél nagyobb ajándékot fogtam,
vissza kellett dobnom.
Nem tudom hová ment, de szerintem hamar visszajön.
Néha az emberek csak úgy elmennek.
Az űrlények elviszik egy körre az űrhajójukkal.
Én mindig keresem az űrlényeket.
Nem félek tőlük.
Csak biztos akarok lenni, hogy én nem maradok le egy olyan körről.
Randy, ezek itt lábujj körmök a jégkocka készítőben?
Joy Farrah Hickey,
Earl Hickey felesége.
Született Joy Farrah Darville,
ez a szőke, kék szemű szépség mindig a sztárságról álmodott.
De amikor az az álom szertefoszlott,
ő is a bűnt választotta társként.
A félbolond 'Hickey Clyde' priusza ehhez a feslett Bonnie-hoz képest
egyszerűen semmi.
Például nyomoréknak adta ki magát,
lopott festékkel üzletelt, és kirabolt egy afro-szalont.
Joy-al az otthonában találkoztunk, a Pimmit Hill-i lakóparkban.
Ismertem Erniet,
de annyira nem, mint a többiek.
Nem itt születtem.
Nathanville után egy várossal nőttem fel.
Sokkal előkelőbb helyen.
A családomnak van egy nagyon sikeres vízágy üzletük.
Lényeg, hogy Ernie klassz volt.
Egyszer például,
egy részeg fickó meg akart kettyinteni a parkolóban,
ahogy lehajoltam felvenni egy 25 Centest.
Ernie slaggal lelocsolta.
Rá mindig számíthattak a kuncsaftjai.
Az a beteg állat mindig lelocsolt slaggal.
Ha felismerik ezt az embert, akkor azon emberek tucatjai közé tartoznak
akik élvezhették kisebb TV-s pályafutását.
Ő Camden megye saját Tim Stack-je.
Feltehetően Camden megyében született,
Tim-et egy szál pelenkában találták
egy uborkaföldön.
14 éves korában.
Befogadta a hajdani Joe és Ed atya,
Szinte semmire sem emlékszik gyerekkorából,
és mostanában Vodka-függőnek tartja magát.
Szerettem Erniet.
Volt egy megállapodásunk.
Hetente néhány este tarthattam kis előadásokat itt,
és nem zavarta, ha a mellékhelyiséget kellett használnom...
hogy "bepúderezzem az orrom".
Egy kis fehér villámmal.
Fogalmazzunk úgy, hogy annak idején sokat havazott.
A kokainról beszélek.
Tim, milyen tablettát adtál nekem?
Nem tudom. Milyen színe volt?
Ez a való világ?
Mostantól mindig ilyen lesz?
Wilfrid Dierkes, Tim Stack ügynöke.
Wilfrid Dierkes egy furcsa kiskölyök volt,
aki egy súlyosan elhízott tinédzserré nőtte ki magát,
aztán visszazsugorodott egy furcsa kis felnőtté.
Hát igen, Tim egy elég jó színész, és nekem van egy online jogvégzettségem...
így beindítottuk az üzletet.
Amiben Tim néha rossz dolgokat csinál és én peren kívül elintézem a dolgot.
Tavaly például, közel kerültünk 4 alakhoz,
ami nagyjából fedezte Tim orvosi számláit.
Wilfrid, ez a kártya sem jó.
Szerintem ez a könyvtári kártyád.
Darnell Turner, más néven Rákmester.
Ernie kedvenc beosztottja nem nagyon tért ki a múltjára,
ami csak egy valamit jelenthet:
Tanúvédelem.
De nem tagadhatta, hogy többet tudott Ernieről,
mint bárki más Camdenben.
Ernie egy zseni volt.
Rájött, hogy ha kevés, és rossz minőségű
tengeri herkentyűt ad a népnek, az emberek gyomra hozzászokik.
És igaza volt. Látnia kéne mit szolgálunk fel.
Szinte semmit.
A munkatársakat és vendégeket kivéve, volt Ernienek más barátja?
Jó barátok voltak Michael Waltrip-el.
A NASCAR-os Michael Waltrip,
egy kisvárosi vendéglátós valószínűtlen barátja.
Michael Waltrip ha Camdenben jár, a Palm Motelben szeret megszállni,
ahol - a prospektus szerint-
ha prosti véletlenül tér be a szobádba
nem kell fizetned neki.
Egy dedikáláson találkoztam Ernievel egy Mount Trace-i autósboltban,
és csak úgy összehaverkodtunk.
Aztán akárhányszor a városban jártam együtt lógtunk.
Ő megértett.
Mindkettőnknek van testvérünk, aki ugyanabba fogott, mint mi.
A testvérem Darrell is autóversenyző,
az ő testvére Quizno pedig a Mc Nuggets'-et találta fel.
Szóval hogyan eresztették ki együtt a gőzt?
Mutasson be egy átlagos napot
Ernie Belcher és Michael Waltrip barátságából.
Biliárd, flipper, csaptunk egy két kanyart...
Tudja, ilyen fickós dolgok.
Magát leszámítva volt még valaki Ernie életében, aki fontos lehetett neki?
Ernienek volt néhány hölgy ismerőse, akiket nagyon csípett.
Az egyik nő Catalina Rhona Aruca volt,
Camden megye első dögös bevándorlója.
Catalina Guadalatucky kis városában született.
Egy dobozban jött Camdenbe,
hogy a lehetőségek hazájában sikert sikerre halmozzon.
A másik nő Ernie életében egy főállású prosti,
Patricia Michelle Weezmer.
Gyere vissza, ha egyedül vagy szivi.
Kapsz egy 'apák napi' különlegességet.
A fél Cherokee Patty élete első éveit
egy Indián rezervátumban töltötte,
mielőtt az anyja elvált az apjától, 'Űző mókus'-tól,
és elkötözött a camdeni új otthonukba.
Patty azzal tölti idejét, hogy egész álló nap
a testét árulja idegeneknek,
majd este a helyi közösségi színházban szerepel, mint színésznő.
Ernie volt a legjobb.
Gyors és tiszta.
Nagyon udvarias.
A "Nem" tényleg "nem-et" jelentett neki.
Mindketten randiztunk Ernievel.
Eljött megnézni, hogyan táncolok, felizgatta a mozgásom,
aztán vitte Pattyt a parkolóba.
Ő felrázta az üveget, én kihúztam a dugót.
Úgy tűnik Erniet mindenki szerette.
És úgy gondolták, Ernie örökké velük lesz.
Ez még igaz is lehetne,
ha az "örökké" 2001. április 9.-ig tartott volna.
Nyugodt napnak indult.
Lisa...
nem tudom a másik nevét. Itt van valamerre.
Magas, szép arcú, kis mellekkel.
Hozott egy kis péksüteményt, sütőtök krémmel.
Ízletes.
Ja, olyan, mint a pite, de sütemény.
Érti maga, szóval jól esett.
Élveztük az életet, majd egyszer csak megcsörrent a telefon.
911. Mi a problémája?
Itt Joy Hickey. Elmentem a Rákbárba,
hogy kihasználjam a hétfő reggeli akciót, hogy vegyek 3 Bloody Maryt 8 előtt
és kapsz egy doboz cigit. De senki sem volt ott.
A hely zárva volt. Szerintem ez valami átverés. Ló....t!
911. Mi a problémája?
Jó napot! Itt Darnell Turner. Eltűnt a főnököm.
Eltűnt a főnöke? Nem hangzik rosszul.
Hé Tom, a fickó azt mondja eltűnt a főnöke. Mire én "Nem hangzik rosszul". /nevetés/
Hé, az ott süti?
911. Mi a problémája?
Érthetetlen hablatyolás.
Ez rendőrségi előírás, hogy ne használjuk feleslegesen az erőforrásokat,
egy eltűnt személy keresésére az első 24 órában,
mivel általában maguk előkerülnek.
És 24 óra után, ha még mindig nincsenek meg, akkor általában halottak.
Szóval, akkor sem keressük őket.
- Ki vagy sminkelve? - Dehogy.
Szóval mikor Ernie nem került elő, a legrosszabbra gondoltunk:
Gyilkosság.
- Ki vagy sminkelve. - Elismerem, igen.
Láttál a Copsban, úgy néztem ki, mint aki egy hete nem aludt.
Erniet meggyilkolták?
Lehetséges.
Ha igen, akkor ki tette?
Egy városban, ahol a kis csapatokat
óvadék behajtók, zálogházak és gyógyszer laborok szponzorálják,
hogyan szűkítsük a gyanúsítottak körét?
Talán a tolvaj volt?
Vagy az együgyű öccse?
Esetleg a lakókocsis anyuka?
Vagy a fekete munkatárs?
A bevándorolt sztriptíz táncos?
Az "úgynevezett" híresség?
A jelentéktelen ügynök?
Vagy a fekete munkatárs?
Vagy a nappali prosti?
Többet tudunk majd, ha a Felülvizsgálat folytatódik.
- Kétszer is mutattak? - Szerintem nem.
Szerintem kétszer is mutattak.
Vissza a történetünkhöz.
8 éve a helyi étterem tulajdonos, Ernie Belcher
eltűnt, minden nyom nélkül.
A kérdés adott:
Melyik kisvárosi gazember a felelős?
Motiváció nélkül, a holttest nélkül,
és a rendőrség horgász hétvégéje is kezdetét vette.
Ernie Belcher ügye úgy néz ki lezárul.
De a rendőrség talált valamit.
Épp az áldozat irodáját kutattuk át, megszokott procedúra.
Úgy tettünk, mintha nyomok után kutatnánk, de jó cuccokat kerestünk,
amit árverésre bocsájthatunk, az irodánk javára.
Amint pénzt próbáltak gyűjteni a pihenőbeli csocsóasztalra,
a rendőrség talált valamit, amit nem árverezhetett el.
Fenyegető levelek százait Ernienek címezve,
mind ettől a személytől... Randy Hickey-től.
Kedves Ernie,
Hogy merészelted megvonni tőlünk az ingyen fogpiszkálót?
Miféle bunkó szolgál fel kukoricát és húst
és nem ad a vendégeinek fogpiszkálót,
hogy kiszedjék a foguk közé ragadt darabokat.
Mellékeltem mindent, ami az utóbbi két hétben
a számban ragadt.
Remélem ráharapsz majd.
De a fenyegetéseknek még nincs vége.
Kedves Ernie,
Hogy merészeled a kedvenc ételemet,
a hal rudat, szerdánként felszolgálni.
Mellékeltem egy listát híres emberekről,
akik egyetértenek, hogy hal rudakat mindennap kéne adnod.
Csináld, ahogy mondtuk, vagy valami rossz dolog fog történni.
Előfordulhat az, hogy ember fogpiszkálók és hal rudak miatt hal meg?
A rendőrség is ezt akarja tudni.
Rossz dolog fog történni, ha nem lesz minden nap halrúd.
Miféle rossz dolgok, Randy?
Nem is tudom. Az emberek mérgesek lesznek.
A hal rudak nagyszerűek.
Az egyetlen rossz bennük,
hogy néha a rágós részek a fogad közé ragadnak.
Ami nem is lenne probléma,
ha még mindig lenne ingyen fogpiszkáló!
Ernie megszabadult tőlük,
mert azt mondta, hogy az emberek egymást bökdösik vele.
De amire nem jött rá,
hogy először kipiszkáltuk a maradékot a fogaink közül,
aztán kezdtük bökdösni egymást!
Most már az ujjunkkal kell egymást bökdösnünk,
miközben haldarabok vannak a fogaink között!
A francba vele!
Miért kell ezt újra átélnem!
Nyilvánvaló, hogy nagyon dühös.
A rendőrség örül, hogy nincs már ez a szörny az utcákon.
Habár a rendőrségnek volt egy gyanúsítottja őrizetben...
a rendőrség nem volt benne biztos, hogy akit letartóztattak,
amiért beszorult egy visszatérítő dobozba, miközben videókat akart lopni,
ő esetleg megölhet valakit és egyedül elrejtheti a hullát.
Szóval elkezdtek bűntársat keresni.
Kér egy csésze kávét?
Mondd el, hogy te és a senkiházi öcséd merre
voltatok aznap este, mikor Ernie eltűnt?
Ugyan már! Sötét volt. Azt se tudtam merre vagyunk.
Részegek voltunk.
Kezdtünk kétségbe esni.
Szóval magas szintű vallatási technikát vetettem be.
Amit a nagymamám csak úgy nevezett, hogy "hazugság".
Nos...
az öcséd bevallotta.
Ha ugyanazt az alkut szeretnéd, akkor jobb, ha beszélsz,
különben biztos, hogy megkapod a halálbüntetést.
Nem vallott ő be semmit.
Csak azt akarja elérni, hogy beismerjek valamit, amit nem is én tettem.
Mindent tudok a fordított gondolkodásról, tesó.
Nem vagyok én hülye. Ez nem fog bejönni.
Szerinted az öcséden működne?
A bátyám azt mondta, mi tettük? Mi öltük meg Erniet?
Pontosan, azt mondta, hogy részegek voltatok
és nem volt semmi a TV-ben,
szóval úgy döntöttetek, elmentek a Rákbárba és megölitek Erniet. Nem emlékszel?
Talán. Ha bátyám azt mondta, mi tettük, akkor valószínűleg így is volt.
De nem is tudom. Kicsit furán hangzik az egész.
Mindig van valami jó a TV-ben.
Ne csináld! Ne valld be!
Hazudnak neked!
- Mi ez? - Csak a bátyád.
Addig verik a fejét a falhoz, míg be nem ismered a gyilkosságot.
Valószínűleg meghal a következő másodpercben, ha nem vallasz.
Mi tettük. Mi öltük meg Erniet.
Közeledett a tárgyalás, és mivel a kassza üres volt,
a Hickey fiúk csak egyetlen ügyvédet engedhettek meg maguknak.
Wilford Darcus, a szegény emberek ügyvédje.
Egy bátor alkudozás után, ami 35 dolláros csekkel ért véget,
amit mi írtunk az ügyvédnek,
a Hickey fiúk beleegyeztek, hogy a kameráink elé állnak.
A tárgyalásuk néhány nap múlva lesz. Nem állnak túl jól.
Mi a stratégiájuk?
Hát, a bajuszos játssza majd az elmebeteget.
A nagyember pedig a fogyatékos fiút.
- Jól hangzik. - Nem mi tettük. Segítsenek!
Nem mehetek börtönbe!
Volt egy álmom valamelyik nap.
Lecsuktak, majd kijöttem a börtönből, elütött egy autó és kómába estem.
Én kómában?
Segítsetek, senki se akarjon kómában látni!
A közvélemény ellenük, a vallomás,
és egy ügyvéd a Haitin szerzett diplomájával,
úgy néz ki a Hickey-ék elég sokáig távol lesznek.
Vagy nem?
Emlékeznek rá...
a kétszeres Daytona 500 győztes, Michael Waltrip?
Emlékszem az estére mikor Ernie eltűnt.
Waltrip beleegyezett, hogy újrajátsszuk, azt az estét
a Felülvizsgálat színészei segítségével.
Camdenen utaztam át a következő versenyemhez
és úgy gondoltam, beköszönök a régi haveromnak, Ernienek.
Úgy egy órát ültem a bárban, Ernievel dumáltunk.
Ekkor jött be egy részeg nő és felajánlotta, hogy villant egyet,
ha elfelezünk egy sört.
Nem szoktam inni, szóval elutasítottam,
de így is villantott egyet.
A következő dolog, amire emlékszem,
hogy a nő férje rám mászott,
hogy ne csak a feleségének vegyek sört, hanem neki is.
Aztán az öccse...
odajött és egy gatyaletolásért akart egy sajtburgert.
Hát, mivel a sör csak 1 dollár,
vettem mindegyiknek egyet, plusz egy sajtburgert.
Sajnálatos, hogy a nő számára, az a sör volt a határ átlépése.
A másik kettő sem volt sokkal jobban.
De mivel viccesek voltak, úgy döntöttem velük lógok
és leszek a kijelölt, kétszeres Daytona 500 győztes sofőrjük.
A fiúk szerencséjére, mindig nálam van a kamerám.
Szóval minden rajta van, ami aznap este történt.
Egy sziklaszilárd alibivel, amit a kétszeres Daytona 500 győztes biztosított,
a Hickey fiúkat kiengedték és hazamehettek a szeretteikhez.
És a Felülvizsgálat ott volt a családegyesítésnél.
Szabadok vagyunk!
A Hickey fiúk elengedésével sok kérdésre született válasz.
Sok kérdésre, kivéve egyre:
Hol van Ernie Belcher?
Azt hittük, a Camdeni látogatásunk véget ért.
De minél többet vizsgált felül a Felülvizsgálat
annál többet találtunk.
És nem fogják elhinni, mikre jöttünk rá.
Jövő héten a Felülvizsgálatban:
a kalandos Ernie Belcher ügy folytatódik.
Ha nem gyilkolták meg, akkor mi történt vele?
Talán egy hosszú életű történelmi átok végzett vele?
Vagy valami nem evilági dolog?
Vajon mi lehet ez az egész?
Nézzenek minket jövő héten is, mert a befejezés olyan,
hogy besz..nak a gatyába.
Felülvizsgálat...
jövő hét csütörtökön este 8-kor, 7-kor keleten.
Ezek szivatnak?
Egy egész hetet kell várnunk, hogy megtudjuk mi történt Ernievel?
- Ez nevetséges. - Tudom.
Miért nem adják le az egészet egy 1 órás különkiadásban?
A csatorna vezetői biztosan nem rendeltek be elég epizódot
a Felülvizsgálatból az egész szezonra,
szóval ki kell tartania 2 hétig.
Így legalább nem kell ismétlést leadniuk az üres hetekben.
A csatorna vezetői. Biztos zsebbe dolgoznak.
Plusz nem engedik, hogy az emberek a TV-ben káromkodjanak, csak az éjjeli adásban.
Szemetek.
Fordította: cassone & magus
www.tvsubtitles.net